
ОБЩИНА MОМЧИЛГРАД
Процедура BG05M9OP001-2.051 „МИГ- общини Момчилград и Крумовград” – „Грижа и подкрепа за независим живот“
____________________________________________________________________________________________________

ОБЯВА
ВЪВ ВРЪЗКА С РЕАЛИЗИРАНЕТО
на „Проект BG05M9OP001-2.051-0002-С01 „Комплексна грижа за независим живот“, финансиран от Оперативна програма „Развитие на човешките ресурси“ 2014-2020 г., процедура за предоставяне на безвъзмездна финансова помощ №BG05M9OP001-2.051 „МИГ – общини Момчилград и Крумовград – „Грижа и подкрепа за независим живот“”

І. ОБЩИНА МОМЧИЛГРАД стартира процедура за набиране, подбор и назначаване на персонал за Център за социални услуги към Домашен социален патронаж - Момчилград:

1/ Социален работник – 1 /една/ работна позиция, трудов договор на пълен работен ден.

2/ Медицинска сестра – 1 /една/ работна позиция, трудов договор или договор за услуга на 4 часов работен ден,

3/Лични асистенти – 20 /двадесет/ работни позиции, трудов договор на 4 часов работен ден;

4/Социални асистенти – 5 /пет/ работни позиции, трудов договор на 4 часов работен ден;

5/ Домашни помощници – 8 /осем/ работни позиции, трудов договор на пълен работен ден.

ІІ. ПРОДЪЛЖИТЕЛНОСТ НА ОСИГУРЕНАТА ЗАЕТОСТ

За социалния работник и Медицинската сестра – 13 месеца
За Личен асистент, Социален асистент и Домашен помощник 12 месеца, до приключване на проект „Комплексна грижа за независим живот“, съгласно предвидения план – график за изпълнение на дейностите на проекта. 
ІІІ. ИЗИСКВАНИЯ  ЗА ЗАЕМАНЕ НА ДЛЪЖНОСТИТЕ

3.1 Общи изисквания  за заемане на длъжностите:

•
Добри комуникативни умения, мотивация за работа в екип; 

•
Кандидатите да са с право на работа;

•
Кандидатите да не са поставени под запрещение, да не са осъждани за умишлено престъпление от общ характер на лишаване от свобода, да не са лишени по съответен ред от правото да заемат длъжността, за която кандидатстват.

3.2 Специфични изисквания за заемане на длъжностите в центъра

 Социален работник

Минимални изисквания  за заемане на длъжността:

•Образование: висше - бакалавър, магистър по специалностите „Социални дейности“ и други хуманитарни дейности.

Описание на длъжността:

организиране и координиране дейността на центъра за предоставяне за социални услуги; 
Медицинска сестра

Те ще предоставят здравни услуги в домовете на, което включва:

-
Поддържане на връзка с личния лекар на потребителя;

-
Предоставяне на съвети за хигиена и хранене;

-
Консултиране за хигиена и предпазване от развитието на декубитуси при рискови за това пациенти;

-
Измерване на витални показатели (кръвно налягане, пулс, телесна температура) и др. съгласно длъжностна характеристика.

Изисквания за заемане на длъжността:

-
Диплома за базово медицинско образование;

-
Професионален медицински опит минимум 1 година

-
Личностни качества: дискретност, инициативност, комуникативност, лоялност
Личен асистент/Социален асистент/Домашен помощник
Образование: минимум начално образование

Описание на длъжността:

· Дейности за лична помощ;

· Комунално битови дейности

· Подкрепа за социално включване

ІV. НАЧИН НА ПОДБОР

Подбора ще се проведе на конкурсен принцип /събеседване за определяне нагласите и мотивацията за работа с лица с увреждания и възрастни над 65 години с невъзможност за самообслужване/
-  Място и срок за подаване на документи за участие: Общинска администрация – Момчилград, етаж 3, стая 25. 

Срокът за приемане на заявления е от 22.11.2019г. 

За допълнителна информация: Община Момчилград, етаж 3, стая 25 

